सलामी बल्लेबाजों रोहित शर्मा और शिखर धवन के अर्धशतक और दोनों के बीच शतकीय साझेदारी से भारत ने दो मैचों की श्रृंखला के पहले टी20 अंतरराष्ट्रीय क्रिकेट मैच में आज यहां आयरलैंड पर 76 रन की आसान जीत दर्ज की। रोहित अपने तीसरे टी20 अंतरराष्ट्रीय शतक से चूक गए लेकिन उन्होंने 61 गेंदों में पांच छक्कों और आठ चौकों की मदद से 97 रन की पारी खेलने के अलावा धवन (74) के साथ पहले विकेट के लिए 16 ओवर में 160 रन की साझेदारी की जिससे भारत ने पांच विकेट पर 208 रन बनाए।